Vroue knip en plak ten bate van tehuis | Netwerk24
Vroue knip en plak ten bate van tehuis
Die vroue wat die geleentheid bygewoon het is van links, voor: Zelda van Vuuren, Hettie Krüger, Erna Braxton, Marinda Stander, Ita Honiball, Ilze Honiball, Anet Swart (aanbieder) en Flaura Victor; middel: Azell Swanepoel, Carla van der Walt, Engela van der Walt, Daniella Boshoff, Amanda de Beer (senior), Michelle Burger, Kay Strydom, Thea Basson, Ivy Lourens en Melinda Grobler; agter: JC van der Walt, Lee-Ann Lamprecht, Amanda de Beer (junior) en Lizbé Kruger.Foto: Verskaf
Kuruman se fotoplakboek-entoesiaste het tydens die plaaslike byeenkoms van die Suid-Afrikaanse nasionale plakboekdag, gewys dat hulle omgee.
Op Saterdag 1 Februarie het die groep vroue by Boa-Fé-venue altesaam R1 300 vir die Mimosahof-tehuis vir bejaardes in die dorp ingesamel.
Dit was vanjaar die tweede agtereenvolgende jaar dat die Kuruman-byeenkoms van die Suid-Afrikaanse nasionale plakboekdag deur Anet Swart van Burlap & Butter­flies Scrapbooking aangebied word.
Vanjaar se tema was "1950's Ruk-en-Rol".
Elke vrou het 'n drasak met 'n nuusbrief, 'n plakboek-tydskrif, plakboekpapier, versierings, kraletjies, lint en 'n bingo-speletjie ontvang.
Buiten donasies, is 'n kassie, wat pasgemaak is vir 12 x 12 duim-plakboekpapier, uitgeloot teen R50 per lootjie.
Verskeie gelukkigstrekkings was ook op die spel.
Volgende jaar se Suid-Afrikaanse nasionale plakboekdag is op Saterdag 6 Februarie en die tema is "Gatsby – kom vier die 1920's 'n hele eeu later".